



**Ministerul Mediului**

**Agenţia Naţională pentru Protecţia Mediului**

|  |
| --- |
| **Agenţia pentru Protecţia Mediului Bistriţa-Năsăud** |

**DECIZIA ETAPEI DE ÎNCADRARE**

**19.10.2017 - proiect**

Ca urmare a solicitării de emitere a acordului de mediu adresată de **SC MID RENT A CAR SRL prin TĂTARU COSMIN CĂTĂLIN**,cu sediul înmunicipiul Vaslui, str. Șoseaua Națională, nr. 306, județul Vaslui, județul Bistrița-Năsăud, înregistrată la Agenţia pentru Protecţia Mediului Bistriţa-Năsăud cu nr. 8694/26.07.2017, cu ultima completare la nr. 11790/17.10.2017, în baza Hotărârii Guvernului nr. 445/2009 privind evaluarea impactului anumitor proiecte publice şi private asupra mediului şi a Ordonanţei de Urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare,

Agenţia pentru Protecţia Mediului Bistriţa-Năsăud decide, ca urmare a consultărilor desfăşurate în cadrul şedinţei Comisiei de Analiză Tehnică din data de 18.10.2017, că proiectul: ”A*menajare camping pe teren proprietate și reabilitare, modernizare, extindere, dotare, schimbare de destinație imobil existent din hală producție în sală activități sportive și agrement, comuna Bistrița-Bîrgăului, județul Bistrița-Năsăud”*, în localitatea Bistrița Bîrgăului, intravilan, fn, comuna Bistrița Bîrgăului, județul Bistrița-Năsăud, **nu se supune evaluării impactului asupra mediului şi nu se supune evaluării adecvate**.

Justificarea prezentei decizii:

**I.** Motivele care au stat la baza luării deciziei etapei de încadrare în procedura de evaluare a impactului asupra mediului sunt următoarele:

*a) proiectul intră sub incidenţa H.G. nr. 445/2009 fiind încadrat în Anexa 2, la punctul 12, lit.d), campinguri permanente și amplasamente pentru caravane;*

*b) proiectul prevede amenajarea unui camping având suprafaţa totală a amplasamentului – 4568 m2 , reabilitarea, extinderea, dotarea și schimbarea destinației clădirii existente pe teren în suprafață de 590 m2 din hală de producție în sală e activități sportive și de agremet;*

*- capacitatea totală de cazare este de 72 de persoane, din care 48 de persoane în căsuțe tip camping duplex (6 căsuțe) și 24 persoane în corturi și rulote;*

*- campare corturi și rulote, cu suprafața parcelei de 77 m2, fiind asigurate 6 parcele de campare, spații verzi cu suprafață de 336 m2, alei auto și loc parcare de 130 m2;*

*- servicii asigurate în această zonă sunt: activități de agrement, activități de cercetare și trasee montane, activități de alimentație și igienă;*

*- spații verzi în suprafață de 3978 m2, structurate astfel:*

*- suprafețe amenajări exterioare parcelă căsuțe duplex tip camping:*

*Alee auto și loc oarcare 27,20 m2;*

*Alee pietonală 6 m2;*

*Terasă neacoperită 21,40 m2;*

*Spațiu verde 48,50 m2;*

*- suprafețe amenajări exterioare complex:*

*Alee auto și loc de parcare 1205 m2;*

*Alee pietonală 738,27 m2;*

*Terasă neacoperită 33,60 m2;*

*Spațiu verde 733,73 m2;*

* *împrejmuire frontală 78,50 ml;*

*- împrejmuire laterală și posterioară 194 ml;*

*- alimentarea cu apă se va face din fântână existentă prin intermediul unui hidrofor, iar evacuarea apelor uzate se face în bazin vidanjabil cu capacitatea de 75 m3;*

*- încălzirea imobilului șe face cu ajutorul radiatoarelor electrice, iar în viitor se propune instalarea unei centrale termice cu combustibil solid(lemn) și panouri termoradiante electrice;*

*c) deşeurile de construcție și deșeurile menajere vor fi transportate şi depozitate prin relaţie contractuală cu operatorul de salubritate, iar deșeurile de materiale vor fi valorificate prin societăți autorizate;*

*d) în etapa de realizare a investiţiei şi după punerea în funcţiune a obiectivului nu se utilizează substanţe toxice şi periculoase;*

*e) proiectul are impact cumulativ cu alte proiecte din zonă (păstrăvăria), dar impactul cumulativ asupra mediului nu este semnificativ;*

*f) dintre resursele naturale se vor utiliza apă, agregate naturale (nisip, pietriș) și lemn, în etapa de realizare a investiției și apă, în etapa de funcționare;*

*g) proiectul este situat în afara zonelor de protecţie specială sau arie în care standardele de calitate ale mediului, stabilite de legislaţie, au fost depăşite;*

*h) probabilitatea impactului asupra factorilor de mediu este redusă;*

*i) proiectul a parcurs etapa de evaluare iniţială, din analiza listei de control pentru etapa de încadrare, finalizată în şedinţa Comisiei de Analiză Tehnică, nu rezultă un impact semnificativ asupra mediului, al proiectului propus;*

*j) anunţul solicitării de obținere a acordului de mediu a fost mediatizat prin afişare la sediul Primăriei Comunei Bistrița Bîrgăului, prin publicare în presa locală şi afişare pe site-ul şi la sediul A.P.M. Bistriţa-Năsăud. Nu s-au înregistrat observaţii/contestaţii/comentarii din partea publicului interesat.*

**II**. Motivele care au stat la baza luării deciziei etapei de încadrare în procedura de evaluare adecvată sunt următoarele:

*a) proiectul propus intră sub incidenţa art. 28 din* O.U.G. nr. 57/2007 *privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare, proiectul fiind amplasat în Situl Natura 2000 ROSCI0051 Cuşma;*

*b) are avizul custodelui Sitului Natura ROSCI0051 Cuşma - Asociaţia Proprietarilor de Pădure Bistriţa Bîrgăului, Ocolul Silvic Bistriţa Bîrgăului, nr. 2800/96/18.08.2017, cu condiții: NU SE INTERVINE PE MALUL RÂULUI BISTRIȚA ÎN ZONA CU ARINI. Proiectul nu prevede modificări ale malului rîului și nici un caz nu prevede tăierea sau perturbarea arinilor din acest perimetru;*

*c) situl Cuşma a fost declarat Sit Natura 2000 SCI pentru protejarea a 12 tipuri de habitate de interes comunitar, 3 specii de mamifere (carnivore mari), 4 specii de reptile şi amfibieni, 3 specii de peşti, 5 specii de nevertebrate şi 2 specii de plante, toate de interes comunitar;*

*d) din analiza listei de control pentru etapa de încadrare privind evaluarea adecvată nu rezultă un impact semnificativ al proiectului asupra sitului Natura 2000 ROSCI0051 Cuşma, deoarece:*

*• obiectivul nu este în legătură directă cu speciile şi habitatele pentru care a fost declarat situl şi nu are efecte semnificative asupra sitului;*

*• prin lucrările propuse şi prin respectarea măsurilor preventive şi de protecţia factorilor de mediu propuse, nu va fi afectată suprafaţa habitatelor, nu se va fragmenta habitatul şi nu vor fi afectate speciile de interes comunitar pentru care a fost desemnat situl;*

*• realizarea proiectului nu conduce la o deteriorare semnificativă sau pierderea totală a unor habitate naturale de interes comunitar;*

*• proiectul nu afectează direct sau indirect zonele de hrănire/reproducere/migraţie și nu va determina izolarea reproductivă a unei specii de interes comunitar sau a speciilor tipice care intră în compoziţia unui habitat de interes comunitar;*

*• proiectul nu are influenţă directă asupra ariei naturale protejate de interes comunitar, prin emisii în aer, folosire de resurse naturale ş.a;*

*• proiectul nu implică tehnologii care să inducă risc de accidente, nu implică utilizarea, stocarea, transportul, manipularea sau producerea de substanţe sau materiale care ar putea afecta speciile şi/sau habitatele de interes comunitar pentru care aria naturală protejată de interes comunitar a fost desemnată.*

**Condiţii de realizare a proiectului**:

*1. Se vor respecta prevederile O.U.G. nr. 195/2005 privind protecţia mediului, cu modificările şi completările ulterioare.*

*2. Materialele necesare pe parcursul execuţiei lucrărilor vor fi depozitate numai în locuri special amenajate, astfel încât să se asigure protecţia factorilor de mediu. Se interzice depozitarea necontrolată a deşeurilor.*

*3. Pe parcursul execuţiei lucrărilor se vor lua toate măsurile pentru prevenirea poluărilor accidentale, iar la finalizarea lucrărilor terenul afectat de lucrări se va aduce la starea iniţială.*

*4. Mijloacele de transport şi utilajele folosite vor fi întreţinute corespunzător, pentru reducerea emisiilor de noxe în atmosferă şi prevenirea scurgerilor accidentale de carburanţi/lubrifianţi.*

*5. Se va asigura în permanenţă stocul de materiale şi dotări necesare pentru combaterea efectelor poluărilor accidentale (materiale absorbante pentru eventuale scurgeri de carburanţi).*

*6. La încheierea lucrărilor se vor îndepărta atât materialele rămase neutilizate, cât şi deşeurile rezultate în timpul lucrărilor. Deşeurile de construcţie şi deşeurile menajere vor fi transportate şi depozitate prin relaţie contractuală cu operatorul de salubritate din zonă, iar deşeurile valorificabile se vor preda la societăţi specializate, autorizate pentru valorificarea lor.*

7. *Pământul rezultat din săpături şi din excavaţii va fi utilizat pentru lucrări de nivelare la finalizarea lucrărilor.*

*8.* *La refacerea zonelor afectate de activităţile de construire se interzice înierbarea spaţiilor verzi aferente proiectului cu specii vegetale de provenienţă alohtonă, pentru a evita introducerea de specii invazive pe suprafeţele din vecinătatea amplasamentului studiat.*

*9. Se interzice accesul de pe amplasament pe drumurile publice cu utilaje şi mijloace de transport necurăţate. Titularul activităţii are obligaţia asigurării cu instalaţiile necesare acestui scop - instalaţii de spălare şi sistem colector de ape uzate.*

*10. Echipele care vor efectua lucrările vor fi instruite cu privire la existenţa Sitului Natura 2000 în zona de execuţie a lucrărilor şi asupra măsurilor şi responsabilităţilor privind protecţia acestuia; în timpul execuţiei lucrărilor se vor lua toate măsurile necesare în vederea menţinerii stării actuale de conservare a habitatelor şi speciilor de interes comunitar.*

*11. Se vor respecta normele tehnice legale pentru lucrările care se vor realiza pe raza ariilor naturale protejate.*

*În scopul conservării habitatelor şi speciilor de interes comunitar din zona de implementare a proiectului se interzice:*

*- orice formă de recoltare, capturare, ucidere, distrugere sau vătămare a exemplarelor aflate în mediul lor natural, în oricare dintre stadiile ciclului lor biologic;*

*- perturbarea intenţionată în cursul perioadei de reproducere, de creştere, de hibernare şi de migraţie a faunei sălbatice;*

*- deteriorarea şi/sau distrugerea locurilor de reproducere, de odihnă ori de hrănire;*

*- tăierea de arbori și afectarea sub orice formă a vecinătăţilor amplasamentului analizat atât în timpul perioadei de construcţie cât şi în timpul funcţionării obiectivului;*

*- folosirea erbicidelor, pesticidelor, amendamentelor, îngrăşămintelor chimice sau oricărei substanţe chimice persistente, precum şi a atractanţilor;*

*- incendiile de vegetaţie;*

*- abandonarea de resturi menajere sau alte deşeuri în zona de implementarea a proiectului şi în vecinătatea acestuia;*

*- desecarea zonelor umede, drenarea sau acoperirea ochiurilor de apă temporare şi/sau permanente;*

*- efectuarea de lucrări pe timpul nopţii şi în perioade cu ploi abundente;*

*- deversarea apelor uzate menajere şi/sau rezultate în perioada de construire, pe sol şi/sau în ape;*

*- se interzice orice fel de intervenție asupra cursului de apă din vecinătate;e*

*- se vor lua toate măsurile pentru prevenirea poluării solului şi apei cu uleiuri, lubrefianţi şi carburanţi;*

*-custodele sitului Natura 2000 ROSCI0051 Cuşma va participa la instalarea bazinului vidanjabil hidroizolat.*

*- nu se vor execută lucrări de reparaţii a motoarelor, schimbarea uleiului de motor şi hidraulic în zona de implementare a proiectului.*

*Se va asigura umectarea frontului de lucru pentru a împiedica antrenarea unei cantități mari de pulberi în aer în sezonul cald când precipitațiile sunt reduse.*

*12. Se vor respecta prevederile legale în domeniul protecţiei mediului înconjurător, îndeosebi privind conservarea valorilor naturale prevăzute de Directiva 92/43/CEE privind conservarea habitatelor naturale şi a speciilor de faună şi floră sălbatică, respectiv:*

* *Ordinul nr. 46/2016 privind instituirea regimului de arie naturala protejată şi declararea siturilor de importanţă comunitară ca parte integranta a Reţelei ecologice europene Natura 2000 in Romania;*
* *O.U.G. nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, aprobată cu modificări şi completări prin Legea nr. 49/2011, cu modificările şi completările ulterioare;*
* *Planul de management al sitului de importanţă comunitară ROSCI0051 Cuşma aprobat prin Ordinul nr. 1026/01.06.2016.*

*13. La execuția lucrărilor se vor respecta întocmai cele menționate în memoriul de prezentare (date, parametrii), justificare a prezentei decizii.*

*14. La finalizarea investiţiei, titularul va notifica Agenţia pentru Protecţia Mediului Bistriţa-Năsăud şi Comisariatul Judeţean Bistrița-Năsăud al Gărzii Naționale de Mediu pentru verificarea conformării cu actul de reglementare și va solicita și obține autorizația de mediu.*

**Prezentul act de reglementare este valabil pe toată perioada punerii în aplicare a proiectului.**

**În cazul în care proiectul suferă modificări, titularul este obligat să notifice în scris *Agenţia pentru Protecţia Mediului Bistriţa-Năsăud* asupra acestor modificări, înainte de realizarea acestora.**

**Nerespectarea prevederilor prezentei decizii se sancționează conform prevederilor legale în vigoare.**

**Verificarea conformării cu prevederile prezentului act se face de către Garda Naţională de Mediu/Comisariatul judeţean Bistriţa-Năsăud şi Agenţia pentru Protecţia Mediului Bistriţa-Năsăud.**

Prezenta decizie poate fi contestată în conformitate cu prevederile Hotărârii Guvernului nr. 445/2009 şi ale Legii contenciosului administrativ nr. 554/5004, cu modificările şi completările ulterioare.

**Menţiuni despre procedura de contestare administrativă şi contencios administrativ.**

Orice persoană care face parte din publicul interesat şi care se consideră vătămată într-un drept al său ori într-un interes legitim, se poate adresa instanţei de contencios administrativ competente pentru a ataca, din punct de vedere procedural sau substanţial, actele, deciziile sau omisiunile Agenţiei pentru Protecţia Mediului Bistriţa-Năsăud, care fac obiectul participării publicului în procedura de evaluare a impactului asupra mediului, prevăzute de HG 445/2009, cu respectarea prevederilor Legii contenciosului administrativ nr. 554/2004, cu modificările ulterioare.

Actele sau omisiunile Agenţiei pentru Protecţia Mediului Bistriţa-Năsăud, care fac obiectul participării publicului în procedura de evaluare a impactului asupra mediului, se atacă odată cu decizia etapei de încadrare.

Se pot adresa instanţei de contencios administrativ competente şi organizaţiile neguvernamentale care promovează protecţia mediului şi îndeplinesc condiţiile cerute de legislaţia în vigoare, considerându-se că acestea sunt vătămate într-un drept al lor sau într-un interes legitim.

Soluţionarea cererii se face potrivit dispoziţiilor Legii nr.554/2004, cu modificările ulterioare.

Înainte de a se adresa instanţei de contencios administrativ competente, persoanele care fac parte din publicul interesat şi care se consideră vătămate într-un drept ori într-un interes legitim, trebuie să solicite Agenţiei pentru Protecţia Mediului Bistriţa-Năsăud, în termen de 30 de zile de la data aducerii la cunoştinţa publicului a deciziei etapei de încadrare revocarea respectivei decizii.

Agenţia pentru Protecţia Mediului Bistriţa-Năsăud are obligaţia de a răspunde la plângerea prealabilă în termen de 30 de zile de la data înregistrării acesteia.

**Procedura administrativă prealabilă este gratuită**.

DIRECTOR EXECUTIV, ŞEF SERVICIU

AVIZE, ACORDURI, AUTORIZAŢII,

biolog-chimist Sever Ioan ROMAN ing. Marinela Suciu

ÎNTOCMIT,

ecolog Catrinel Dodan